FCSB a pierdut înfruntarea de pe terenul Universității Craiova, scor 2-0, din epilogul etapei a 8-a a play-off-ului SuperLigii. În minutul 90, Elias Chralambous a fcăut o schimbare surprinzătoare, trimițându-l în teren pe David Popa.
În vârstă de 17 ani, David Popa a debutat în tricoul lui FCSB în meciul cu Universitatea Craiova și a fost lăudat de patronul Gigi Becali la finalul jocului din Bănie.
Totodată, Mihai Stoica, președintele consiliului de administrație al FCSB, l-a lăudat pe tânărul fotbalist al roș-albaștrilor și crede că acesta va bifa minute și în partida cu CFR Cluj, de etapa viitoare.
”David Popa este din Luduș, a făcut până acum 3 perioade de pregătire cu prima echipă și este unul dintre fotbaliștii care evoluează la trupa Elite și la cei U17 ani este titular în echipa națională.
Avem acolo 3 fotbaliști titulari în echipa națională. Avem o generație foarte bună. Cei doi, Mihai Toma și David Popa, au contracte cu noi. Dacă Mihai Toma a debutat în Cupa României, acum i-a venit rândul lui David.
S-a descurcat foarte bine pentru că este un jucător cu mare calitate și care nu prea se sperie de adversar, chiar deloc. Așteptăm să crească.
David Popa poate avea șanse să joace și cu CFR, vom vedea. Este prea mic pentru un împrumut în SuperLiga. Parcursul firesc ar fi un an în Liga a 2-a”, a declarat Mihai Stoica, la Orange Sport.
Despre David Popa, FANATIK scria încă din 2019. Mijlocașul lui FCSB era încă de atunci supranumit “Messi de România” și cucerea trofee pe bandă rulantă la categoria sa de vârstă.
În tomna anului 2018, Gigi Becali a scos din buzunar suma de 20.000 de euro pentru a-la aduce pe David Popa de la Luceafărul Cluj la FCSB.